### Bosna i Hercegovina

### Federacija Bosne i Hercegovine

### FEDERALNO MINISTARSTVO OKOLIŠA

### I TURIZMA

### Bosnia and Herzegovina

### Federation of Bosnia and Herzegovina

### FBiH MINISTRY OF

### ENVIRONMENT AND TOURISM

Broj: UPI 05/2-23-11-149/17

Sarajevo, .2020. godine

Federalno ministarstvo okoliša i turizma, rješavajući po zahtjevu JP Ceste Federacije Bosne i Hercegovine d.o.o. Sarajevo za okolinsku dozvolu, za projekat izgradnje obilaznice Bihaća – dionica: Izačić – Petlja Kamenica l=5,98 km, a temeljem članova 68. i 71. Zakona o zaštiti okoliša („Službene novine Federacije BiH“ br 33/03 i 38/09), te člana 200. Zakona o upravnom postupku („Službene novine Federacije BiH“ br 2/98 i 48/99) *d o n o s i :*

**R J E Š E NJ E**

**1. Izdaje se okolinska dozvola** investitoru JP Ceste Federacije Bosne i Hercegovine d.o.o. Sarajevo, za projekat izgradnje obilaznice Bihaća – dionica: Izačić – Petlja Kamenica u ukupnoj dužini od L= 5,98 km. Područje predmetnog projekta odnosno izgradnje Obilaznice grada Bihaća nalazi se na sjeverozapadnom dijelu Bosne i Hercegovine i privredno je, administrativno i kulturno središte Unsko-sanskog kantona.

**2. Okolinska dozvola se izdaje** za buduću dionicu Izačić – Petlja Kamenica u ukupnoj dužini od L=5,98 km. Početak lokacije planirane dionice Izačić – Petlja Kamenica uklapa se u granični prijelaz Izačić te nastavlja dalje u pravcu grada Bihaća. Na samom izlazu iz graničnog prelaza plato prelaza se sužava na četiri saobraćajne trake što pogoduje formiranju raskršća na priključku postojećeg puta ka novoprojektovanoj obilaznici. U mjestu Kamenica predviđeno je ukrštanje sa postojećom cestom M5 van nivoa.

**3. Okolinska dozvola se izdaje** investitoru JP Ceste Federacije Bosne i Hercegovine, (dionica Izačić – Petlja Kamenica), **uz mjere sprječavanja i smanjenja štetnih uticaja.**

**3.1. Mjere smanjenja uticaja na vode tokom izgradnje i eksploatacije:**

* prije izvođenja radova izvršiti regulaciju korita,
* gradilište organizovati sa ciljem minimalnog zadiranja u prostor izvan direktnog zahvata ceste,
* spriječiti otjecanje zamućenih voda, te nekontrolirano ispuštanje otpadnih voda sa površine gradilišta na tlo,
* provođenje mjera zaštite voda
* radove izvoditi u skladu sa Glavnim projektom i Planu upravljanja građevinskim otpadom, te Planu organizacije gradilišta.
* osigurati primjeren nadzor nad izvođenjem radova.
* osigurati prostore sa nepropusnom podlogom za smještaj i servisiranje mehanizacije, te zabraniti popravak mašina i izmjenu ulja u zoni neprihvatljivog rizika na podzemne vode
* redovno održavanje sistema odvodnje i objekata za tretman otpadnih voda (separatori) sa saobraćajnice,
* prilikom pretakanja i dolijevanja goriva provoditi posebne mjere kako bi se spriječila akcidentna situacija, a ako dođe do onečišćenja, sloj tla treba ukloniti i odvesti na odlagalište,
* u slučaju akcidentnih situacija postupiti prema operativnom planu interventnih mjera koje je odredio nadležni organ.

**3.2. Mjere ublažavanja uticaja na stanovništvo**

* prije početka izgradnje obilaznice izraditi elaborat u skladu sa odredbama Zakona o eksproprijaciji FBiH,
* nadoknaditi štete/gubitke stanovništvu koje se izmješta,
* organizovati gradilište sa ciljem minimalnog zadiranja u prostor izvan direktnog zahvata ceste,
* radove izvoditi u skladu sa Glavnim projektom i Planom upravljanja građevinskim otpadom, te Planom organizacije gradilišta,
* osigurati primjeren nadzor nad izvođenjem radova,
* realizacija svih pozitivnim zakonskim aktima predviđenih mjera uz korištenje savremenih tehnologija – BAT,
* neophodno je maksimalno izbjeći infrastrukturne objekte, kako bi se osigurala nesmetana komunikacija lokalnog stanovništva,
* odvijanje saobraćaja regulisati postavljanjem semafora, znakova upozorenja i odgovarajućih znakova za odvijanje saobraćaja,
* izraditi Plan upravljanja saobraćajem.

**3.3. Mjere sprječavanja ispuštanja zagađujućih materija u zrak**

Tokom izvođenja radova:

* vlaženje gradilišta kako bi se spriječilo podizanje prašine tokom toplih i suhih vremenskih uvjeta, a posebno u vjetrovitom periodu.
* kod transporta građevinskog i drugog sitnog materijala isti prekriti kako ne bi došlo do rasipanja materijala na okolno područje,
* redovno održavanje građevinskih mašina, osiguravati maksimalnu ispravnost i funkcionalnost sistema sagorijevanja pogonskog goriva, koristiti i redovno kontrolirati gorivo sa garantiranim standardom kvaliteta.

Tokom eksploatacije:

* sve mašine i vozila u toku održavanja ceste moraju imati upotrebnu dozvolu i ugrađene filtere za smanjivanje čađi,
* vršiti monitoring zraka.

**3.4. Mjere sprječavanja i smanjenje štetnih uticaja na tlo**

Tokom izvođenja radova:

* realizacija svih pozitivnim zakonskim aktima predviđenih mjera uz korištenje savremenih tehnoložgija – BAT,
* vršiti pravilno odlaganje otpada, odvajanje opasnog otpada, te angažirati ovlaštene firme za konačno zbrinjavanje otpada,
* radove izvoditi u skladu sa Glavnim projektom i Planom upravljanja građevinskim otpadom, te Planom organizacije gradilišta,
* osigurati primjeren nadzor nad izvođenjem radova,
* osigurati prostore sa nepropusnom podlogom za smještaj i servisiranje mehanizacije, te zabraniti popravak mašina i izmjenu ulja u zoni neprihvatljivog rizika na podzemne vode,
* prilikom pretakanja i dolijevanja goriva provoditi posebne mjere kako bi se spriječila akcidentna situacija, a ako dođe do onečišćenja,
* sloj tla treba ukloniti i odvesti na odlagalište,
* ispravno korištenje hemijskih sredstava uz provođenje propisanih mjera zaštite i izbjegavanje korištenja opasnih sredstava ili njihovo potpuno isključivanje iz upotrebe tokom gradnje ili adekvatna zamjena manje opasnim sredstvima,
* glavnim projektom izabrana je trasa u prostorima sa nižim kategorijama upotrebne vrijednosti, u kojima su zastupljena i tla manjih proizvodnih mogućnosti,
* realizacija svih, pozitivnim zakonskim aktima predviđenih mjera, uz korištenje savremenih tehnologija – BAT,

radove izvoditi u skladu sa Glavnim projektom i Planom organizacije gradilišta,

* provođenje mjera zaštite voda

Tokom eksploatacije:

* realizacija svih, pozitivnim zakonskim aktima predviđenih mjera i redovno praćenje stanja i održavanje ovakvih lokaliteta,
* realizacija projektom predviđenih fizičkih barijera u zonama konflikta ili realizacija bioloških barijera. Redovna obhodnja saobraćajnice i blagovremene intervencije tehničkih službi,
* prijevoz opasnih tereta uz pratnju.

**3.5. Mjere za smanjenje negativnih uticaja na nivo buke tokom izvođenja i ekspolatacije**

* provođenje svih mjera predviđenih POG-om u cilju smanjenja buke,
* opremu koja je bučna postaviti dalje od osjetljivih prijemnika,
* aktivnosti gradnje planirati tako da se izbjegavaju paralelne aktivnosti više uređaja u blizini prijemnika,
* tokom izvođenja radova održavati mehanizaciju (građevinske mašine i vozila) u ispravnom stanju i iste koristiti samo po potrebi. Oprema koja se ne koristi u tom trenutku treba biti ugašena,
* korištenje inženjerskih tehnika kontrole buke gdje je praktično (korištenje prigušnih lonaca, prigušivača i sl.),
* ograničiti aktivnosti koje potencijalno proizvode veliku buku (npr. miniranja) samo u toku radnih sati u toku dana,
* radove bušenja i miniranja smanjiti na najmanju moguću mjeru,
* u slučaju prekoračenja dopuštenih vrijednosti, osigurati radnicima zaštitnu opremu pri radu i primijeniti propise zaštite na radu.
* sve mašine i vozila u toku održavanja ceste moraju imati upotrebnu dozvolu,
* vršiti monitoring buke.

**3.6. Mjere smanjenja uticaja na floru i faunu**

Tokom izvođenja radova:

* realizacija svih, pozitivnim zakonskim aktima predviđenih mjera, uz korištenje savremenih tehnologija. Izvršiti rekultivaciju oštećenog prostora,
* neophodno je na adekvatan način organizovati odlagališta otpadnog materijala, pozajmišta građevinskog materijala, te drugih objekata na gradilištu, i to na način da nanesena šteta po biljne i životinjske zajednice bude što manja,
* koristiti novu, ispravnu mehanizaciju,
* potrebno je ograničiti opterećenje otpadnim vodama na što širem području,
* uslijed izgradnje trase dolazi do fragmentacije staništa i povećanja rubnog efekta. Zbog toga, mjera ublažavanja nije primjenjiva, s obzirom da je izgradnja ceste linijskog karaktera koja dijeli staništa na dva dijela,
* migracija plašljivih vrsta životinja (npr. zec, vjeverica itd.) je privremena pa nisu predviđene posebne mjere ublažavanja.

Tokom eksploatacije:

* prometnicu opremiti odgovarajućom horizontalnom i vertikalnom signalizacijom, koja obuhvata sve vidove potrebnih zabrana i obavještenja u zonama mogućeg zagađenja voda,
* prometnom signalizacijom utjecati na sudionike u prometu koji prevoze opasne tvari na način da se smanji brzina vožnje, zabrani pretjecanje kamiona, poveća nivo pažnje, zabrani zaustavljanje vozila na cesti i sl.,
* uspostaviti dobru koordinaciju sa svim javnim službama,
* u slučaju onečišćenja, provodit će se hitna sanacija u skladu s Pravilnikom o postupcima i mjerama u slučajevima akcidenta na vodama i obalnom vodnom zemljištu (Sl. novine FBiH br.71/09).
* u slučaju istjecanja opasnih supstanci, iste je potrebno razrijediti, neutralizirati i apsorbirati,
* poslove čišćenja mora izvršiti stručno lice uz upotrebu propisanih zaštitnih sredstava,
* znatan utjecaj na floru i faunu tokom korištenja saobraćajnice, imat će povećane koncentracije ispušnih plinova, koje će biti osigurane kroz ostale mjere ublažavanja.

**3.7. Mjere sprječavanja produkcije otpada tokom izgradnje i eksploatacije:**

* sav materijal od iskopa koji neće biti odmah upotrijebljen u graditeljskim aktivnostima deponovati na za to predviđenim lokacijama zaštićenim od pojave erozije;
* kruti otpad od starog asfalta reciklirati i ponovo upotrijebiti za gradnju Obilaznice Bihaća – dionica: Izačić – Petlja Kamenica),
* kod pretakanja goriva i maziva na građevinskim slojevima koristiti zaštitne folije;
* provoditi učestalo i kontrolirano zbrinjavanje komunalnog i opasnog otpada na propisan način, odnosno zabraniti bilo kakvo privremeno ili trajno odlaganje otpadnog materijala na okolno tlo, te osigurati nepropusne kontejnere za otpad;
* predvidjeti kanalski sistem, te separator ulja i masti,
* zaštititi površine osjetljive na eroziju sredstvima stabilizacije i biljkama koje sprječavaju eroziju;
* otpadne masti i ulja iz separatora masti i ulja zbrinuti na zakonski način.
* ostale mjere u cilju sprječavanja produkcije otpada provoditi u skladu sa Planom upravljanja otpadom, član 19. i 20. Zakona o upravljanju otpadom („Službene novine FBiH“ broj: 33/03 i 72/09).

**4.1. Granične vrijednosti štetnih materija u otpadnim vodama**

Granične vrijednosti za tehnološke otpadne vode definisane su Uredbom o uvjetima ispuštanja otpadnih voda u okoliš i sisteme javne kanalizacije („Službene novine Federacije BiH“, broj: [26/20](https://www.fmoit.gov.ba/upload/file/2020/Uredba%20o%20usl%20ispus%20otp%20vod%20u%20okolis%20i%20sist%20jav%20kanaliz%2026_20.pdf))

Tabela 4.1. Granične vrijednosti štetnih materija u tehnološkim otpadnim vodama

|  |  |  |  |  |
| --- | --- | --- | --- | --- |
| Parametar | | **Jedinica mjere** | **Granične vrijednosti emisije tehnoloških otpadnih voda koje se ispuštaju u** | |
| **površinska vodna tijela** | **javni kanalizacioni sistem** |
| 1 | | 2 | 3 | 4 |
| **A Opći parametri** | | | | |
| 1 | Maksimalna temperatura | 0C | 30 | 40 |
| 2 | pH |  | 6,5 - 9,0 | 6,5 - 9,5 |
| 3 | Taložive materije | ml/l | 0,5 | 10,0 |
| 4 | Ukupne suspendirane materije | mg/l | 35,0 | 400,0 |
| **B Anorganski parametri** | | | | |
| 1 | Aluminij, Al | mg/l | 3,0 | 3,0 |
| 2 | Antimon, Sb | mg/l | 0,3 | 0,3 |
| 3 | Arsen, As | mg/l | 0,1 | 0,1 |
| 4 | Bakar, Cu | mg/l | 0,5 | 0.5 |
| 5 | Barij, Ba | mg/l | 5.0 | 5,0 |
| 6 | Bor, B | mg/l | 1,0 | 10,0 |
| 7 | Cijanidi slobodni | mg/l | 0,1 | 0,1 |
| 8 | Cijanidi ukupni | mg/l | 0,5 | 10,0 |
| 9 | Cink, Zn | mg/l | 2,0 | 2,0 |
| 10 | Fluoridi | mg/l | 10,0 | 20,0 |
| 11 | Hlor slobodni | mg/l | 0,2 | 0.5 |
| 12 | Hlor ukupni | mg/l | 0.5 | 1,0 |
| 13 | Hloridi | mg/l | 250,0 | 250,0 |
| 14 | Hrom šestovalentni, Cr6+ | mg/l | 0,1 | 0,1 |
| 15 | Hrom ukupni, Cr | mg/l | 0,5 | 0.5 |
| 16 | Kadmij, Cd | mg/l | 0,1 | 0,1 |
| 17 | Kalaj, Sn | mg/l | 2.0 | 2,0 |
| 18 | Kobalt, Co | mg/l | 1.0 | 1,0 |
| 19 | Mangan, Mn | mg/l | 1,0 | 1.0 |
| 20 | Molibden, Mo | mg/l | 1,0 | 1.0 |
| 21 | Nikal, Ni | mg/l | 0,5 | 0.5 |
| 22 | Olovo, Pb | mg/l | 0,5 | 0,5 |
| 23 | Selen, Se | mg/l | 0,1 | 0,1 |
| 24 | Srebro, Ag | mg/l | 0,1 | 0,1 |
| 25 | Sulfati, SO4 | mg/l | 200,0 | 300,0 |
| 26 | Sulfidi, S | mg/l | 0,1 | 1,0 |
| 27 | Sulfiti, SO3 | mg/l | 1,0 | 10,0 |
| 28 | Talij | mg/l | 0,5 | 0,5 |
| 29 | Vanadij | mg/l | 0,5 | 0,5 |
| 30 | Volfram | mg/l | 5,0 | 5,0 |
| 31 | Željezo, Fe | mg/l | 2,0 | 2,0 |
| 32 | Živa, Hg | mg/l | 0,01 | 0,01 |
| **C Nutrijenti** | | | | |
| 1 | Amonijačni azot, NH4-N | mg/l | 10,0 | 40,0 |
| 2 | Nitratni azot, NO3-N | mg/l | 10,0 | 50,0 |
| 3 | Ukupni azot | mg/l | 15,0 | 100,0 |
| 4 | Ukupni fosfor, P | mg/l | 2,0 (a) | 5,0 |
| **D Organski parametri** | | | | |
| 1 | Adsorbilni organski halogeni (AOX) | mg/l | 0.5 | 0.5 |
| 2 | BPK5 | mgO2/l | 25 | 250 |
| 3 | Heksahlorbenzen (HCB) | mg/l | 0,03 | 0,03 |
| 4 | KPK-Cr | mgO2/l | 125 | 700 |
| 5 | Lakohlapljivi aromatski ugljikovodici (BTX) | mg/l | 0,1 | 1,0 |
| 6 | Lakohlapljivi klorirani ugljikovodici (LKCH) | mg/l | 0.1 | 1,0 |
| 7 | Mineralna ulja | mg/l | 10,0 | 20,0 |
| 8 | Teškohlapljive lipofilne tvari (ukupna ulja i masti) | mg/l | 20 | 100 |
| 9 | Ukupne površinske aktivne tvari (deterdženti i dr.) | mg/l | 1,0 | 10,0 |
| 10 | Ukupni aromatski ugljikovodici (PAH) | mg/l | 0,01 | 0,01 |
| 11 | Ukupni fenoli (C6H5OH) | mg/l | 0,1 | 10,0 |
| 12 | Ukupni hlorirani bifenili (PCBs) | mg/l | 0,01 | 0,01 |
| 13 | Ukupni organofosforni i karbamatni pesticidi | mg/l | 0,05 | 0,05 |
| 14 | Ukupni organohlorni pesticidi | mg/l | 0,025 | 0,025 |
| 15 | Ukupni organski ugljik (TOC) | mg/l | 30,0 | 50,0 |
| **E Radioaktivnost** | | | | |
| 1 | Ukupna beta radioaktivnost | mBq/l | 500 | 500,0 |
| **F Toksičnost** | | | | |
| 1 | Toksiološki bioogled Daphnia magna Straus, 48hEC50 | % otpadne vode u razblaženju | > 50% |  |

**4.2. Granične vrijednosti kvaliteta zraka**

Granične vrijednosti kvaliteta zraka u ambijentu trebaju biti u skladu sa Pravilnikom o monitoringu kvaliteta zraka („Službene novine Federacije BiH“, broj [12/05](https://www.fmoit.gov.ba/upload/file/2020/9_Pravilnik%20o%20monitoringu%20kvaliteta%20zraka%20Sl.%20novine%20FBiH%2012%2005.pdf) i [9/16](https://www.fmoit.gov.ba/upload/file/2020/9_a_Pravilnik%20o%20monitoringu%20kvaliteta%20zraka%20(%E2%80%9ESlu%C5%BEbene%20novine%20Federacije%20BiH%20broj%209_16).pdf)) i Pravilnikom o monitoringu emisija zagađujućih materija u zrak („Službene novine Federacije BiH“, br. : [9/14](https://www.fmoit.gov.ba/upload/file/2020/2_Pravilnik%20o%20monitoringu%20emisija%20zaga%C4%91uju%C4%87ih%20materija%20u%20zrak%20(Slu%C5%BEbene%20novine%20Federacije%20BiH_%20br_9_14).pdf) i [97/17](https://www.fmoit.gov.ba/upload/file/2020/2_a_pravilnik_o_izmjenama_pravilnika_o_monitoringu_emisija_97_17.pdf) )

**4.3. Granične vrijednosti buke**

Dozvoljeni nivoi buke na otvorenom prostoru/vanjske buke – kod prvih stambenih zgrada/kuća,u skladu sa Zakonom o zaštiti od buke (“Službene novine Federacije BiH“, broj 110/12).

Tabela 4.2. Dozvoljeni nivoi buke

|  |  |  |  |  |
| --- | --- | --- | --- | --- |
| **Područje (zona)** | **NAMJENA PODRUČJA** | **Najviši dozvoljeni nivoi (dBA)** | | |
| **Ekvivalentni nivoi Leq** | **Vršni nivo** | |
| **dan** | **noć** | **L1** |
| IV | Trgovačko, poslovno, stambeno i stambeno uz saobraćajne koridore, skladišta bez teškog transporta | 60 | 50 | 75 |
| VI | Industrijsko, skladišno, servisno i saobraćajno područje bez stanovanja | 70 | 70 | 85 |

**5. Mjere planirane za monitoring**

Tabela 5. Prijedlog Monitoring Plana u fazi izgradnje i eksploatacije projekta

|  |  |  |  |
| --- | --- | --- | --- |
| **Parametar** | **Mjesto mjerenja** | **Učestalost** | **Vrijeme praćenja** |
| **Faza izgradnje** | | | |
| **Kvalitet vode (površinske i podzemne):**   * Hemijska analiza (temperatura, pH, miirs, boja, mutnoća, sadržaj otopljenog kisika, el. Provodljivost, isparni ostatak, amonijak, BPK5, HPK, NO3, ukupni N, ukupni fosfor – P, Hloridi, ukupne suspendirane tvari i ulja i masti) * Mikrobiološka analiza (ukupni koliformi, fekalni koliformi) | Monitoring vršiti na tri lokacije: dva potoka koji se reguliraju i rijekaMrežnica | Uzimanje uzoraka i laboratorijsku analizu vršiti **najmanje jednom godišnje.** Uzorkovanje vršiti za period godine kada su obilnije padavine. | Monitoring vršiti u periodu izgradnje obilaznice. Uzorkovanje vršiti za period ranog proljeća, kasna jesen i zima. |
| **Kvalitet zraka:**   * Parametri kvaliteta zraka (SO2, NO2, čađ), ukupna taložna tvar, PM10 i PM 2.5, O3) * Meteorološki uslovi u momentu analize kvaliteta zraka (pravac pružanja vjetra, pritisak, temperatura, vlažnost) | Planirana trasa puta koja prolazi kroz naseljena mjesta.  Ukupno tri lokacije uzimanja uzoraka (Muslići, Papari i Kamenica) | Uzorkovanje i laboratorijsku analizu vršiti **najmanje četiri puta godišnje** | Monitoring će se vršiti u periodu najintenzivnijih i kompleksnijih izvođenja radova na obilaznici |
| **Kvalitet tla:**   * pH vrijednost * teški metali (kadmij, olovo) | Planirana trasa puta koja prolazi kroz naseljena mjesta i poljoprivredne obradive površine.  Ukupno tri lokacije uzimanja uzoraka (Muslići, Papari i Kamenica) | Uzimanje uzoraka i laboratorijsku analizu vršiti **najmanje jednom godišnje.** | Monitoring vršiti u periodu izgradnje obilaznice – izvođenje radova |
| **Nivo buke:**  Lrezid\_ nivo rezidualne buke  Leq – ekvivalentni nivo  L1 - nivo buke koji je prekoračen 1% vremena od perioda u kojem se mjeri | Planirana trasa puta koja prolazi kroz naseljena mjesta i poljoprivredne obradive površine.  Ukupno tri lokacije mjerenja buke (Muslići, Papari i Kamenica) | Mjerenje vršiti najmanje **jednom godišnje i u slučaju pritužbi** od lokalnog stanovništva | Monitoring će se vršiti u periodu najintenzivnijih građevinskih radova, bušenja i eventualnog miniranja |
| **Nastajanje otpada:** građevinski otpad, komunalni otpad i posebne vrste otpada kao što su (gume, ulja, akumulatori itd.)  Parametri:   * vrsta (opasni i neopasni) i količina * način transporta i privremenog skladištenja/deponovanja * zbrinjavanje od ovlaštenog operatora | Kompletna trasa izvođenja radova | Vršiti **konstantnu evidenciju** proizvedenog, odloženog, privremeno skladištenog otpada koji je nastao u toku izvođenja radova | Parametri se prate svakodnevno, prilikom odvoza i zbrinjavanja otpada. |
| **Faza eksploatacije** | | | |
| **Kvalitet vode (površinske i podzemne):**   * Hemijska analiza (temperatura, pH, miirs, boja, mutnoća, sadržaj otopljenog kisika, el. Provodljivost, isparni ostatak, amonijak, BPK5, HPK, NO3, ukupni N, ukupni fosfor – P, Hloridi, ukupne suspendirane tvari i ulja i masti)   Mikrobiološka analiza (ukupni koliformi, fekalni koliformi) | Monitoring vršiti na dva potoka koji se reguliraju i na rijeci Mrežnica | Uzimanje uzoraka i laboratorijsku analizu vršiti **najmanje jednom godišnje.** Uzorkovanje vršiti za period godine kada su obilnije padavine. | Monitoring vršiti tokom korištenja ceste |
| **Unutrašnje vode koje se ispuštaju u okoliš iz separatora:**  Protok, temperatura, pH, otopljeni kisik, BPK5, HPK, suspendirane materije, boja, el. Provodljivost, amonijak (NH4-N). ukupni fosfor P, test toksičnosti Daphnia magna Straus, 48hEC50, mineralna ulja | Separatori ulja i masti – izlazna cijev iz separatora – mjerno mjesto | Uzimanje uzoraka i laboratorijsku analizu vršiti **najmanje jednom godišnje** nakon obilnih padavina | Tokom eksploatacije obilazice |
| **Kvalitet zraka:**   * Parametri kvaliteta zraka (SO2, NO2, čađ), ukupna taložna tvar, PM10 i PM 2.5, O3)   Meteorološki uslovi u momentu analize kvaliteta zraka (pravac pružanja vjetra, pritisak, temperatura, vlažnost) | Trasa obilaznice koja prolazi kroz naseljena mjesta.  Ukupno tri lokacije uzimanja uzoraka (Muslići, Papari i Kamenica) | Uzimanje uzoraka i laboratorijsku analizu vršiti **najmanje jednom godišnje**.  Ukoliko se analizom utvrde vrijednosti parametara koji su ispod graničnih vrijednosti, tada vršiti monitoring **jednom u tri godine.** | Monitoring vršiti tokom korištenja ceste |
| **Kvalitet tla:**   * pH vrijednost * teški metali (kadmij, olovo) | Trasa obilaznice na dionicama koja prolazi kroz naseljena mjesta i poljoprivredne obradive površine.  Ukupno tri lokacije uzimanja uzoraka (Muslići, Papari i Kamenica) | Uzimanje uzoraka i laboratorijsku analizu vršiti **najmanje jednom godišnje**.  Ukoliko se analizom utvrde vrijednosti parametara koji su ispod graničnih vrijednosti, tada vršiti monitoring **jednom u tri godine.** | Monitoring vršiti tokom korištenja ceste |
| **Nivo buke:**  Lrezid\_ nivo rezidualne buke  Leq – ekvivalentni nivo  L1 - nivo buke koji je prekoračen 1% vremena od perioda u kojem se | Trasa obilaznice na dionicama koja prolazi kroz naseljena mjesta.  Ukupno tri lokacije mjerenja buke (Muslići, Papari i Kamenica) | Mjerenje vršiti najmanje **jednom godišnje i u slučaju pritužbi** od lokalnog stanovništva.  Ukoliko se mjerenjem utvrde vrijednosti parametara koji su ispod graničnih vrijednosti, tada vršiti monitoring **jednom u tri godine.** | Monitoring vršiti tokom korištenja ceste |
| **Nastajanje otpada:** građevinski otpad, komunalni otpad i posebne vrste otpada kao što su (gume, ulja, akumulatori itd.)  Parametri:   * vrsta (opasni i neopasni) i količina * način transporta i privremenog skladištenja/deponovanja * zbrinjavanje od ovlaštenog operatora | Kompletna trasa obilaznice | Vršiti **konstantnu evidenciju** proizvedenog, odloženog, privremeno skladištenog otpada koji je nastao tokom korištenja obilaznice | Parametri se prate svakodnevno, prilikom odvoza i zbrinjavanja otpada. |

**6. Izvještavanje**

Investitor je dužan izvještavati Federalno ministarstvo okoliša i turizma o prikupljenim podacima na način kako je to propisano odredbom člana 8. Pravilnika o registrima postrojenja i zagađivanjima („Službene novine Federacije BiH“, broj: 82/07).

* izvještaji trebaju biti poslani najkasnije do 30.06. tekuće godine za prethodnu godinu izvještavanja,
* investitor je dužan redovito izvještavati ovo ministarstvo o rezultatima monitoringa,
* bez odlaganja prijaviti svaku izvanrednu situaciju koja bi mogla negativno utjecati na okoliš.

**7. Period važenja dozvole**

Okolinska dozvola se izdaje na period od 5 (pet) godina, od dana uručenja rješenja.

**O b r a z l o ž e nj e**

Dana 07.07. 2017. godine investitor JP Ceste Federacije BiH d.o.o. Sarajevo obratio se Federalnom ministarstvu okoliša i turizma zahtjev za izdavanje okolinske dozvole za projekat izgradnje obilaznice Bihaća na dionici: Izačić – petlja Kamenica u ukupnoj dužini od L= 5,98 km. Uz zahtjev, koji je radila konsultantska kuća „ENOVA“ d.o.o. Sarajevo, dostavljen je Plan upravljanja otpadom.

Zahtjev za izdavanje okolišne dozvole i Plan upravljanja otpadom dostupan je svim zainteresiranim subjektima i cjelokupnoj javnosti na web stranici [www.fmoit.gov.ba](http://www.fmoit.gov.ba) podlink novosti/javne rasprave od 31.10.2017. godine.

U pisanoj formi obaviješteni su sljedeći zainteresirani subjekti:

* Ministarstvo za građevinarstvo, prostorno uređenje i zaštitu okoliša unsko-sanskog kantona,
* Grad Bihać – služba za opću upravu i mjesnu samoupravu,
* Općina Bihać - služba za urbanističko planiranje i građenje

Dostavljeno je mišljenje od strane Grada Bihaća - služba za urbanističko planiranje i građenje broj: 003/1-23-1-7332/17 od 16.11.2017. godine, Ministarstvo za građenje, prostorno uređenje i zaštitu okoliša USK broj: 11-23-11950-2/17 od 20.11.2017. godine, Grada Bihaća - služba za komunalne djelatnosti, vode, zaštitu okoliša i inspekcijske poslove broj: 04/1-23-5-7635/17 od 16.03.2018. godine.

Analizirajući priloženu dokumentaciju, konstatovano je da je izvorište pitke vode Klokot u koliziji sa predmetnom trasom, odnosno da se predmetna saobraćajnica nalazi u Ib i II zaštitnoj zoni izvorišta Klokot.

Prema tome, Odlukom o zaštiti izvorišta vode za piće Klokot i Privilica (Službeni glasnik Općine Bihać br. 15/09) odredbama člana 18 na području Ib zaštitne zone izvorišta zabranjuju se sve aktivnosti koje nisu u direktnoj vezi sa redovnom djelatnošću i održavanjem vodnih objekata i iste ne smiju štetno djelovati na izvorište. U II zaštitnoj zoni izvorišta shodno odredbi člana 22. Odluke zabranjeno je izvođenje radova izgradnje objekata i obavljanje aktivnosti izgradnje novih naselja.

Upravni postupak je prekinut 27.07.2018. godine izdavanjem Zaključka o prekidu postupka zbog rješavanja prethodnog pitanja – dostavljanja vodnog akta izdatog od nadležnog organa, u skladu sa Zakonom o vodama **(„Službene novine Federacije Bosne i Hercegovine, broj:**[70/06](https://www.fmoit.gov.ba/upload/file/2020/0_Zakon%20o%20vodama%20Sl.%20novine%20br.%20FBiH%2070%2006.pdf)**).**

Dana 09.10.2020. godine investitor JP Ceste Federacije BiH d.o.o. Sarajevo ponovo se obratio Federalnom ministarstvu okoliša i turizma sa zahtjevom za nastavak procedure za izdavanje okolinske dozvole za projekat izgradnje obilaznice Bihaća – dionica: Izačić – Petlja Kamenica u ukupnoj dužini od L= 5,98 km. Uz zahtjev je priloženo:

* Rješenje o prethodnoj vodnoj saglasnosti broj UP-I/25-1-40-102-3/20 od 07.04.2020. godine, izdato od strane Agencije za vodno područje rijeke Save, Sarajevo.

Zahtjev za izdavanje okolinske dozvole i Plan upravljanja otpadom dostupni su od 30.10.2020. godine na web stranici www.fmoit.gov.ba na podlinku okolišne dozvole, javne rasprave, link: <https://www.fmoit.gov.ba/bs/okolisne-dozvole/javne-rasprave-i-javni-uvidi/javni-uvid-u-zahtjev-za-izdavanje-okolisne-dozvole-operatoru-jp-ceste-federacije-bih-za-projekat-izgradnje-obilaznice-bihaca-dionica-izacic-petlja-kamenica>.

U pisanoj formi obaviješteni su sljedeći zainteresirani subjekti:

* Ministarstvo za građevinarstvo, prostorno uređenje i zaštitu okoliša USK,

## Federalno ministarstvo poljoprivrede, vodoprivrede i šumarstva,

## Federalno ministarstvo prometa i komunikacija,

## Federalno ministarstvo prostornog uređenja,

* Općina Bihać,
* Izačić mjesna zajednica

i do dana stavljanja nacrta okolinske dozvole na uvid javnosti, nije bilo primjedbi.

Temeljem izloženog, Federalno ministarstvo je ocijenilo da se okolinska dozvola izda u smislu čl 86., čl. 68. i čl. 71. Zakona o zaštiti okoliša uz poštivanje svih propisanih mjera i zakonske regulative, te je odlučeno kao u dispozitivu ovog rješenja. Nadzor nad provođenjem mjera vrši Federalna uprava za inspekcijske poslove.

Ovo rješenje je konačno u upravnom postupku i protiv istog nije dopuštena žalba, ali se može pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.

U skladu sa Zakonom o izmjenama i dopunama federalnim upravnim taksama i tarifi federalnih upravnih taksi („Službene novine Federacije BiH”, broj: 43/13) tarifni broj 57. tačka 4. podnositelj zahtjeva je uplatio 250,00 KM na budžetski račun UNION BANKE d.d.

S poštovanjem,

**M I N I S T R I C A**

**dr Edita Đapo**

*Dostaviti:*

* *JP Ceste Federacije BiH d.o.o. Sarajevo*
* *Grad Bihać*
* *Izačić mjesna zajednica*
* *Ministarstvo za građevinarstvo, prostorno uređenje i zaštitu okoliša USK,*

## Federalno ministarstvo poljoprivrede, vodoprivrede i šumarstva,

## Federalno ministarstvo prometa i komunikacija,

## Federalno ministarstvo prostornog uređenja,

* *Federalnoj upravi za inspekcijske poslove*
* *Sektoru za okolišne dozvole, procjenu uticaja na okoliš, registar i čiste tehnologije*
* *arhivi*